**Pasărea Clonț**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când a murit pasărea clonț

Am devenit dintr-o dată un glonț

Și m-am năpustit peste mulțimea întinsă peste calea ferată,

Dar am zărit o arătare ciudată

Care se zbătea fără sânge și trup,

Fără ca nimeni să-i plângă durerea.

Avea o privire cum numai un lup

Poate s-o aibă când lacrimi se rup

Din luna sub care-și trăiește tăcerea.

Am plâns, dar am tras,

Ce grea agonie

Când moartea trăieste doar doi și un an.

Țintesc o privire plăpândă, dar vie,

Și trece în van

Un gând simultan.

Dar moare poetul, dar moare poetul,

Și-nvie, și-nvie...

Doar Moartea să fie

Un ultim omagiu pe drumul de frunze

Răpuse de glonțul căzut pe asfalt.

Privește, ascultă, toți vor să te-acuze.

Răspunde acuma, pe cine-ai luat?